નગોડ (નિર્ગુંડી, સમ્હાલુ/સંભાલુ) ગુજરાતમાં અને ભારતમાં સર્વત્ર થાય છે. તેના ઝાડ મધ્યમ ઊંચાઈના આશરે ૫-૮ ફુટના થાય છે. તેની કાળી અને સફેદ એમ બે મુખ્ય જાતો થાય છે. ઝાડની દરેક ડાળીમાં લાંબા અને પાતળા ત્રણ ત્રણ કે પાંચ પાન થાય છે. તેની પર આંબાના મોરની જેમ ગુચ્છદાર અને જાંબુડિયા રંગના ફળ થાય છે. ધોળી નગોડના પાન લીમડાનાં પાનથી કાંઈક વધુ પહોળા અને કાંગરાવાળા તથા અણીદાર હોય છે. આ પાન બહુ જ નરમ અને મખમલ જેવા સુંવાળા હોય છે. કાળી નગોડમાં કાળા પુષ્‍પો અને ધોળી નગોડમાં સફેદ ફૂલો થાય છે. કાળી નગોડ વધુ ગુણકારી, ગરમ અને વાયુદોષનાશક હોય છે. ઔષધ તરીકે નગોડના પાન, છાલ, મૂળ અને બીજ વધુ વપરાય છે. નગોડ પર જાંબુડિયા રંગના ફળ થાય છે.